### Beslutning

Godkendt.

### Sagsfremstilling

## Resume og sagens baggrund

I sommer udsendte Indenrigs- og Sundhedsministeriet en revideret normalforretningsorden for kommunerne. Med nærværende sag foreslås en revidering af den eksisterede forretningsorden fra 2006, som vil bringe den i overensstemmelse med normalforretningsordenen og gældende praksis.

## Indstillinger

Direktøren indstiller, at bilagte forslag til forretningsorden godkendes.

## Behandling

Kommunalbestyrelsen - Kommunalbestyrelsen.

## Sagsfremstilling

Baggrunden for ministeriets ændring i normalforretningsorden - som er fra 1969 - er at modernisere den og bringe den i overensstemmelse med gældende lovgivning.

Den gældende forretningsorden for Kalundborg Kommunalbestyrelse er vedtaget af sammenlægningsudvalget i november 2006. Med det som bilag 1 vedlagte udkast foreslås mindre korrekturmæssige ændringer, samt en ajourføring, som bringer forretningsordenen i overensstemmelse med normalforretningsordenen, praksis og styrelsesloven.

De eneste væsentlige ændringer er i § 12 og § 13, stk. 3. I § 12 ændres stemmereglerne for flertalsvalg således, at der skal være flertal blandt "*de tilstedeværende medlemmer"* og ikke *"blandt de afgivne stemmer"*. I § 13, stk. 3 at valg af medlemmer til udvalg, kommissioner, bestyrelser og lignende skal vælges "*for hvert udvalg for sig"*, i stedet for "*under et"*.

Begge ændringer er ændringer Kalundborg Kommune er lovgivningsmæssig forpligtet til at gennemføre.

Kalundborg Kommunes forretningsorden adskiller sig i § 4, stk. 5 og § 5 fra normalforretningsordenen ved, at, hvis blot et medlem kræver det, skal der stemmes om henholdsvis afslutning af forhandlingerne af en given sag, henholdsvis den rækkefølge, hvor sagerne skal behandles. I følge normalforretningsorden skal det være tre medlemmer, som kræver det og ikke blot et enkelt. Det foreslås at fastholde det nuværende niveau af mindretalsbeskyttelse.

Ændringer i forretningsordenen kræver jf. forretningsordenen § 16, stk. 2 behandling i to ordinære møder i Kommunalbestyrelsen.

## Økonomiske konsekvenser

Ingen økonomiske konsekvenser.

### Sagens forløb

28-08-2023 Direktionen
Anbefales.
25-10-2023 Kommunalbestyrelsen
Anbefales oversendt til Kommunalbestyrelsens 2. behandling.

Afbud: James Laursen